Prisia Nasution

Prisia Wulansari Nasution (lahèr tangghâl 1 Junè 1984) èngghi panèka palakon, moḍèl, prèsènter, sareng sutraḍara ḍâri Inḍonèsia.Melvina Tionardus. "Perjalanan Prisia Nasution Selama Jadi Sutradara Film ". Kompas. 2023-10-20. Èyaksès 2026-01-18.  Prisia tamaso' rajina ḍâri palakon Malaysia, èngghi panèka Ledil Dzuhrie Alaudin.

 Kaoḍi'ânna dhibi'èn 
Prisia lahèr è Jakarta tangghâl 1 Junè 1984.

Nalèkana asakola SMP, Prisia agabung sareng kamp pelatèan nasional kaangghuy seni bela diri Inḍonèsia pencak silat.

Prisia tamaso' lulusan S-1 Tèknologi Infory, Universitas Swiss German.

 Karèr 
È taon 2003, Prisia èpatabâr dhâddhi moḍèl iklan. Salèrana ètarèma kaangghuy dhâddhi moḍèl tor ngaghungè pekkèran manabi nyarè pesse cè' ghâmpangna, namong salèrana arassa ta' ngaghunghè kaparcajâ'ân kangghuy ngalakonè hal kasebbhut. Ḍâri sèttong wawancara è taon 2011 kalabân mèḍia The Jakarta Post, Prisia adhâbu manabi pokangna sè bek rajâ sè aghâbâyân bhâdhânna abâsna ta' lèbur kaangghuy dhâddhi moḍèl.

È taon 2011, saamponna ḍukalè ngèrèng lomba pamèlèan lakon, Prisia amaèn filem Sang Penari mènangka dhâddhi palakon otama binè' sè asamana Srintil.Fara Afifah. "9 Profesi Prisia Nasution di Film dan Series Indonesia, Keren Abis! ". IDN Times. 2023-11-21. Èyaksès 2026-01-18. "Prisia Nasution Tambah Cemerlang ". Kompas. 2012-05-31. Èyaksès 2026-01-18. Nalèkana andisi sè lu-ghâlluna kala, salèrana maos novel sè ajuḍul samè karjâna Ahmad Tohari, sè pajhet dhâddhi sombher asli ḍâri filem kasebbhut. Saampoanna ètarèma, Prisia alatè kaangghuy alakon dhâddhi ronggeng è Banyumas, Jhâbâ Tengnga. Prisia jhughân ngorangè adhâ'âr kaangghuy alakon kalabân ongghuen mènangka dhâddhi na'kana' ngoḍâ ḍâri dhisa sè kakorangan dhâ'ârân. Karana hal kasebbhut, Prisia ngaollè penghargaan Aktris Otama Palèng Saè è Fèstival Filem Inḍonèsia 2011.

Prisia amaèn lèma' filem è taon 2013, èngghi panèka filem drama omnibus Isyarat; alakon dhâddhi binèna Joko Widodo, Iriana, è filem drama Jokowi;"Prisia Nasution Jadi Istri Jokowi ". Kompas. 2013-05-21. Èyaksès 2026-01-18.  alakon dhâddhi aktivis lingkungan Butet Manurung ḍâlem filem biografi Sokola Rimba; alakon è filem sè èkala' ḍâri novel Rectoverso karjâna Dewi Lestari, Rectoverso: Cinta Sè Ta' Èdhabuaghè tor alakon è ḍâlem film Parjhâlânan Laura & Marsha.

 Sombher